ขอร้องเรียน เนื่องจาก ได้รับความเดือดร้อน และได้รับความเสียหายทางธุรกิจ เนื่องจาก  ที่ดินแปลงด้านข้างโรงแรม เป็นที่ดินว่างเปล่ามีพื้นที่ประมาณ 5-6 ไร่ เป็นผู้รับเก็บ ขน หรือกำจัดมูลฝอย เป็นอันตรายต่อสุขภาพ, หรือไม่ปฏิบัติตามข้อบัญญัติองค์การบริหารส่วนท้องถิ่น  ถมดินโดยบางส่วนมีความสูงกว่าระดับที่ดินข้างเคียง และตามภาพมุมสูงที่แนบจะเห็นได้ว่าอาจมีการถมที่ทับลำราง ซึ่งความผิด พ.ร.บ.ป่าสงวนแห่งชาติ ได้มีการเปิดให้บริการรับทิ้งเศษอิฐ หิน ปูน, วัสดุที่เหลือจากงานก่อสร้าง และขยะ ในที่ดินแปลงดังกล่าวทำการคัดแยกเศษวัสดุเพื่อขายสำหรับนำไปถมที่ดินตามที่ดินต่างๆ และบริเวณโดยรอบที่ทิ้งขยะ ไม่ได้มีการปิดกั้นด้วยผ้าใบหรือตาข่าย เพื่อปรับทัศนียภาพการมองเห็นโดยรอบ ขยะดังกล่าวได้ส่งกลิ่นเหม็น รบกวน ไปทั่วบริเวณ โดยเฉพาะวันที่ฝนตก กลิ่นจะส่งกลิ่นเหม็นแรงมาก ส่งผลกระทบด้านมลพิษทั้งกลิ่น ฝุ่น เสียง และเป็นแหล่งแพร่ระบาดของเชื้อโรคเป็นอันตรายต่อสุขภาพด้วย สิ่งแวดล้อมเป็นพิษส่วนหนึ่งเกิดจากความไร้จิตสำนึกของคน
สร้างความเดือดร้อนส่งกลิ่นเหม็นรบกวนเป็นมลพิษทางอากาศในพื้นที่   ส่งผลกระทบต่อสุขภาพอนามัยและสิ่งแวดล้อม เช่น เป็นแหล่งอาหารและ เพาะพันธุ์แมลงนำโรค, ขยะมูลฝอยกระจัดกระจายมีสภาพที่ไม่น่าดู  มีก๊าซส่งกลิ่นเหม็น และเป็นแหล่งแพร่กระจายสิ่งสกปรก
นอกจากนั้นในอนาคต ที่ดินที่ถูกนำมาเป็นบ่อขยะจะก่อปัญหาดินทรุด และน้ำท่วมตามมาในภายหลังได้กไปสู่แหล่งน้ำและพื้นดินใกล้เคียง
รถแมคโครจะทำงานตักดินใส่รถบรรทุก ก่อให้เกิดฝุ่นไปทั่วบริเวณ อีกทั้งยัง ส่งเสียงดังจนถึง 02.00 น. ยังไม่หยุดทำงาน รถเสียงดังรบกวน ทั้งกลางวันและกลางคืน โดยเฉพาะอย่างยิ่งในเวลากลางคืน และเช้าตรู่ รถเสียงดังรบกวนทำให้นอนไม่ได้
โรงแรม อยู่ที่นี่บูติค โรงแรม ณ อยู่ที่นี่ ได้รับผลกระทบอย่างหนัก จากทั้งเสียง กลิ่น และ ภูมิทัศน์ภาพ ซึ่งทำให้ลูกค้าไม่พอใจโรงแรมว่ามีกลิ่นเหม็น มีกองขยะอยู่ข้างโรงแรม มีการถ่ายรูปเพื่อเรียกร้องขอให้ย้ายที่พัก และขอเงินชดเชย อีกทั้งยังมีลูกค้าที่ต้องการนอนพักผ่อนในเวลากลางคืนและช่วงเช้าแต่มีเสียงดังรบกวน ทั้งนี้โรงแรมได้รับความเสียหายทั้งด้านธุรกิจ (มูลค่านับล้านบาท) และ เสื่อมเสียชื่อเสียงที่สะสมตั้งแต่เปิดดำเนินการหลายปี  ว่าเป็นโรงแรมที่มีบรรยากาศดี เงียบสงบ
นอกจากนี้ ผู้อาศัย และ ผู้อยู่ในที่ติดกัน และใกล้เคียง เช่น คริสตจักรเสรีภาพกรุงเทพ หมู่บ้านพลีโน ต่างก็ได้รับความเดือดร้อนอย่างมากเช่นกัน ตามข้อมูลที่ได้รับ ได้มีการร้องเรียนไปยัง แต่ไม่ได้รับการดำเนินการแก้ไขแต่อย่างไร
		ดังนั้น ข้าพเจ้า จึงใคร่ขอร้องเรียน/ร้องทุกข์  เพื่อให้ดำเนินการช่วยเหลือ ตรวจสอบและแก้ไขปัญหา โดยด่วน
1.	ให้มีการตรวจสอบใบอนุญาตดำเนินการ เกี่ยวกับการถมที่ดิน และบริเวณโดยรอบว่าอยู่ในอาณาเขตหรือไม่
2.	ให้มีการตรวจสอบใบอนุญาตการรับทำการเก็บ ขน หรือกำจัดมูลฝอยโดยทำเป็นธุรกิจหรือได้รับประโยชน์ตอบแทนด้วยการคิดค่าบริการโดยไม่ได้รับอนุญาต และขุดดินหรือถมดิน
3.	เศษวัสดุ หรือขยะ ที่สามารถส่งเหม็น ควรมีการจัดการโดยด่วน เพื่อไม่ให้มีการเน่าเหม็น และส่งกลิ่นเหม็น รบกวนบริเวณโดยรอบ
4.	สถานที่ทิ้งเศษวัสดุ และขยะ ควรมีการทำรั้วปิดกั้นบริเวณโดยรอบเพื่อกันฝุ่นควัน และ เพื่ออำพรางสายตา ในการมองเห็นโดยรอบบริเวณ
5.	การทำงานของรถแมคโครและรถสิบล้อ ควรมีการกำชับกำหนดเวลาในการทำงาน ตามที่กฎหมายกำหนด ห้ามหลังเวลา 22.00น.-06.00น เพื่อหลีกเลี่ยงการส่งเสียงดัง ในเวลาการนอนหลับยามค่ำคืน
#1555 #bkkrongtook